**ZMENA OD 18.10.2021**

Vážení rodičia,

dávame Vám do pozornosti zmenu, týkajúcu sa ospravedlňovania neprítomnosti  detí materskej školy počas pandémie ochorenia COVID-19, ktorú upravuje Rozhodnutie ministra školstva s účinnosťou od 18. 10.2021.

<https://www.minedu.sk/rozhodnutie-ministra-s-ucinnostou-od-18-oktobra-2021/?fbclid=IwAR3MXcSggJ0V_3UfyEEjHhTsPaF28hI_dhe3d0DKuOnFE_vwuwyKMcdxR68>

1. *Dieťa, pre ktoré predprimárne vzdelávanie* **nie je povinné***, (3-5 r. deti)* rodič predkladá:

 „Písomné vyhlásenie o bezpríznakovosti“ vystavené rodičom – pri návrate dieťaťa do materskej školy po 3 dňoch neprítomnosti  (vrátane víkendov a sviatkov), a to z akýchkoľvek dôvodov (napr. ochorenie, trávi čas so starou mamou, ide na dovolenku s rodičmi a pod.). Obsahom písomného vyhlásenia o bezpríznakovosti podľa § 24 ods. 8 zákona č. 355/2007 Z. z. je údaj o tom, že dieťa neprejavuje príznaky prenosného ochorenia a nemá nariadené karanténne opatrenie. Písomné vyhlásenie o bezpríznakovosti vystavuje rodič vždy, v prípade potreby aj opakovane viackrát počas školského roka.

  „Potvrdenie od lekára“ od všeobecného lekára pre deti a dorast– pri návrate dieťaťa do materskej školy, v prípade neprítomnosti dieťaťa v materskej škole z dôvodu ochorenia, a to len v tom prípade, ak lekár po prezenčnom vyšetrení dieťaťa posúdi, že je potrebné „Potvrdenie od lekára“ vystaviť z epidemiologických dôvodov kvôli ochrane zdravia ostatných detí v kolektíve.

2. Dieťa, pre ktoré predprimárne vzdelávanie **je povinné**, ( 5-6 r. deti – tzv. predškoláci)  rodič predkladá:

  „Písomné vyhlásenie o bezpríznakovosti“ vystavené rodičom—pri návrate dieťaťa do materskej školy, v prípade že neprítomnosť dieťaťa v materskej škole trvala od 3 do 7 po sebe idúcich vyučovacích dní (víkendy a sviatky sa nepočítajú) z dôvodu ochorenia, ktoré si nevyžadovalo osobné vyšetrenie u všeobecného lekára pre deti a dorast. Písomné vyhlásenie o bezpríznakovosti môže v takomto prípade vystaviť rodič bez obmedzenia, aj opakovane viackrát počas školského roka.

 „Potvrdenie od lekára“ vystavené všeobecným lekárom pre deti a dorast—pri návrate dieťaťa do materskej školy v prípade, ak jeho neprítomnosť trvala viac ako sedem po sebe idúcich vyučovacích dní (víkendy a sviatky sa nepočítajú) z dôvodu ochorenia, o priebehu ktorého mal všeobecný lekár pre deti a dorast vedomosť. „Potvrdenia od lekára“ môže vystaviť lekár bez obmedzenia počtu počas školského roka.

Ďakujeme za porozumenie.